[{"text_idx": "#000000", "text": "CartrefCroeso i\u2019ch ro\u0302l newyddGweithio gyda chymunedauEich rolauCefnogaeth i gynghorwyrGweld pob Pwnc"}, {"text_idx": "#000001", "text": "\u2302 \u2192 Eich rolau yn y Cyngor"}, {"text_idx": "#000003", "text": "Mae rolau ffurfiol cynghorwyr o fewn y cyngor yn amrywio. Mae pob cynghorydd yn aelod o\u2019r Cyngor llawn, sy\u2019n gosod y polisi\u0308au cyffredinol a\u2019r gyllideb. Bydd nifer bach o gynghorwyr yn ffurfio\u2019r cabinet neu\u2019r bwrdd gweithredol, bydd eraill ar amryw wahanol bwyllgorau fel pwyllgorau trosolwg a chraffu a phwyllgorau rheoleiddio. Fe welwch chi ragor o wybodaeth am ro\u0302l pob un o\u2019r pwyllgorau hyn a\u2019r rheolau sy\u2019n berthnasol iddynt yng nghyfansoddiad eich cyngor. Mae cynghorwyr hefyd yn cynrychioli\u2019r cyngor ar gyrff eraill fel awdurdodau ta\u0302n ac achub, paneli\u2019r heddlu a throsedd ac awdurdodau parciau cenedlaethol (lle bo hynny\u2019n berthnasol). Gallai eich cyngor ddarparu disgrifiad ro\u0302l i chi. Os nad oes un o\u2019r rheini ar gael, mae enghreifftiau ar gael yma."}, {"text_idx": "#000006", "text": "Fel cynghorydd, efallai y cewch eich enwebu gan eich cyngor i fod ar amryw fathau o gyrff allanol fel sefydliadau cymunedol, cymdeithasau tai a chwmni\u0308au lleol. Nid yw bod yn gynrychiolydd y cyngor ar gorff allanol o reidrwydd yn golygu y byddwch chi\u2019n cynrychioli buddiannau\u2019r cyngor ar y corff. Bydd disgwyl i chi weithredu er budd y corff allanol a defnyddio\u2019ch crebwyll eich hun wrth wneud penderfyniadau, yn unol a\u0302\u2019ch dyletswydd gofal i\u2019r corff. Gallech ystyried buddiannau\u2019r cyngor, ond ni ddylai fod yn brif ystyriaeth i chi. Mewn rhai achosion (e.e. os ydych yn gyfarwyddwr cwmni neu\u2019n ymddiriedolwr elusen \u2013 gweler isod) gallai pleidleisio o blaid buddiannau\u2019r cyngor olygu eich bod yn mynd yn groes i\u2019ch dyletswydd i\u2019r corff."}, {"text_idx": "#000007", "text": "Gwasanaethu ar Awdurdod Ta\u0302n ac Achub"}, {"text_idx": "#000008", "text": "Gwasanaethu ar Awdurdod Parc Cenedlaethol"}, {"text_idx": "#000010", "text": "Dan ddeddfwriaeth sydd yn Neddf Llywodraeth Leol ac Etholiadau (Cymru) 2021, gall cynghorau benderfynu sut maent eisiau cynnal cyfarfodydd. Gall hyn amrywio o bawb yn ymuno o bell i bawb yn bresennol yn gorfforol ac unrhyw gyfuniad \u2018hybrid\u2019 o\u2019r ddau. Mae cyfarfodydd Paneli\u2019r Heddlu a Throsedd yn cael eu rheoli dan ddeddfwriaeth Lloegr ac efallai na fydd ganddynt yr un hyblygrwydd. Mae rhai o gyfarfodydd y cyngor hefyd yn cael eu darlledu fel bod pobl leol, neu unrhyw un ar draws y byd, yn gallu eu gwylio!"}, {"text_idx": "#000012", "text": "Bydd eich rolau ffurfiol o fewn y cyngor yn amrywio, ond mae rhai cyfrifoldebau sy\u2019n gyffredin i bob cynghorydd. Mae\u2019n bwysig ymgyfarwyddo a\u0302 pholisi\u0308au eich cyngor yn y maes hwn."}, {"text_idx": "#000014", "text": "Croeso i\u2019ch ro\u0302l newyddGweithio gyda chymunedauLlywodraethu yng NghymruEich rolau yn y CyngorY fframwaith moesegolRheolau a rheoliadau"}, {"text_idx": "#000015", "text": "Cyfathrebu a\u2019r cyfryngauMaterion a heriau i gynghorauCyllid a rheoli arianGweithio gyda swyddogionCynllunio, Perfformiad ac Adrodd CorfforaetholCefnogaeth i gynghorwyr"}]